Manevri JNA 1949
Manevri JNA 1949 znani i kao Šumadijski manevri 1949, su bili prvi vojni manevri Oružanih snaga SFR Jugoslavije, izvedeni 1949. godine.

Šumadijski manevri su bili održani od 20. 9. do 2. 10. 1949. godine na široj prostoriji Kosmaja, Aranđelovca, Topole i Smederevske Palanke. Bili su to prvi manevri Jugoslovenske narodne armije (JNA) od njenog formiranja uz isključivo učešće operativnih armijskih jedinica. Manevri su se održavali u vreme ekonomske blokade i totalnog političkog pritiska Sovjetskog Saveza (SSSR) na Jugoslaviju, uz pojačane provokacije na granici sa NR Mađarskom, NR Bugarskom i NR Albanijom. Manevri su predstavljali veliku smotru i proveru borbenog i tehničkog razvoja jedinica, rada starešina i osposobljenosti Armije za odbranu nacionalne nezavisnosti, slobode i teritorijalnog integriteta zemlje u uslovima sve izraženijeg vojno-političkog pritiska. Na manevrima je učestvovalo oko 20.000 vojnika i starešina. Pred Vrhovnim komandantom Josipom Brozom Titom je održana smotra svih jedinica, učesnica manevra. Saznanja, pouke i stečena iskustva uneta su u odgovarajuća borbena pravila i doktrinarne stavove za upotrebu kopnene vojske (KOV) i ratnog vazduhoplovstva (JRZ).

Reference

Literatura 
 

1949
Vojni manevri OS SFRJ